
DR.30.6.2010 111 

 
Akan tetapi kita tidak ada new growth industries in the economy.  Itu satu yang 
sangat penting dan tolong jawab soalan isu ekuiti India yang 3% ini.  Terima kasih   

Tan Sri Nor Mohamed bin Yakcop:  Ekuiti India saya akan jawab 
kemudian.  Tentang aliran keluar pun saya akan jawab kemudian.   

Saya juga ingin merujuk kepada persoalan Yang Berhormat Permatang 
Pauh berhubung dengan kenaikan kadar upah berbanding dengan kadar inflasi.  
Kita lihat bagi tempoh tahun 1980 dan 2007, peningkatan purata kadar upah 
dalam sektor pembuatan adalah sebanyak 6.7% berbanding dengan kadar inflasi 
sebanyak 3.08%.  Walau bagaimanapun, berikutan dengan kenaikan mendadak 
harga minyak pada tahun 2008 telah menyebabkan kadar inflasi melebihi 
peningkatan kadar upah untuk satu tahun sahaja iaitu tahun 2008.  Namun begitu, 
pada tahun 2009, didapati peningkatan kadar upah telah kembali melebihi kadar 
inflasi.   

Tuan Yang di-Pertua, peningkatan kadar upah bukan sahaja perlu 
mengatasi kadar inflasi tetapi juga perlu selari dengan peningkatan produktiviti.  
Sebagai langkah untuk meningkatkan produktiviti dan pendapatan pekerja di 
Malaysia, kerajaan akan memperhebatkan pelaksanaan program peningkatan 
kemahiran, skill upgrading dan latihan semula pekerja di samping menggalakkan 
perubahan daripada industri berasaskan buruh yang berproduktiviti rendah kepada 
industri berasaskan teknologi dan pengetahuan sepertimana yang ditekankan 
dalam keutamaan Rancangan Malaysia Kesepuluh dan Model Baru Ekonomi.  
Dalam masa yang sama, kerajaan sentiasa memastikan kadar inflasi yang rendah.   

Yang Berhormat Jasin telah minta penjelasan apakah rasional kerajaan 
dalam polisi Rancangan Malaysia Kesepuluh untuk mengurangkan peruntukan 
pembangunan fizikal dan saya telah jawab tadi.   

■1800 

 Yang Berhormat Sungai Siput telah membangkitkan bahawa EPU 
menganggarkan KDNK sebanyak 6% dan sama ada agenda pembangunan 
ekonomi negara akan menjejaskan alam sekitar. Kerajaan bertanggungjawab 
untuk memulihara alam sekitar secara mampan dan kerajaan tidak akan 
mengabaikan perkara ini. Anugerah kekayaan semula jadi negara yang begitu unik 
dan pelbagai bukan sahaja harus dipelihara tetapi, dipergunakan sebaiknya untuk 
menyokong aktiviti ekonomi negara. Pelaksanaan pelbagai dasar yang telah 
digubal antaranya Dasar Alam Sekitar Negara, Dasar Teknologi Hijau Negara, 
Dasar Penubuhan Iklim akan menjurus kepada penggunaan sumber secara 
mampan dengan menitikberatkan aspek-aspek alam sekitar. 

 Yang Berhormat Gombak mohon penjelasan mengapa negara beralih 
daripada sektor pembuatan kepada sektor perkhidmatan. Ini memang tidak 
berlaku. Kerajaan memberi penumpuan kepada 12 Bidang Ekonomi Utama 
Negara (NKEA) yang berpotensi untuk menyumbang kepada ekonomi. Ini 
termasuk semua sektor iaitu sektor pertanian, perlombongan, pembuatan E&amp;E, 
minyak dan gas hiliran, minyak sawit hiliran dan perkhidmatan.   

Yang Berhormat Kuala Selangor tadi telah memohon penjelasan tentang 
aliran keluar pelaburan warga tempatan. Ini memang benar dan kita akan 
berusaha untuk memastikan bahawa mereka juga melabur dalam negara. Akan 
tetapi apabila sebuah syarikat Malaysia melabur di luar negara sungguhpun dari 
jangka masa singkat kita nampak sebagai rugi tetapi, dari jangka masa lama ada 
kebaikan juga sebab kita dapat dividen, kita dapat teknologi dan lain-lain.  Tidak 
semestinya dipandang sebagai negatif.   



Akan tetapi kita tidak ada new growth industries in the economy. Itu satu yang sangat penting dan tolong jawab soalan isu ekuiti India yang 3% ini. Terima kasih. Tan Sri Nor Mohamed bin Yakcop: Ekuiti India saya akan jawab kemudian. Tentang aliran keluar pun saya akan jawab kemudian. Saya juga ingin merujuk kepada persoalan Yang Berhormat Permatang Pauh berhubung dengan kenaikan kadar upah berbanding dengan kadar inflasi. Kita lihat bagi tempoh tahun 1980 dan 2007, peningkatan purata kadar upah dalam sektor pembuatan adalah sebanyak 6.7% berbanding dengan kadar inflasi sebanyak 3.08%. Walau bagaimanapun, berikutan dengan kenaikan mendadak harga minyak pada tahun 2008 telah menyebabkan kadar inflasi melebihi peningkatan kadar upah untuk satu tahun sahaja iaitu tahun 2008. Namun begitu, pada tahun 2009, didapati peningkatan kadar upah telah kembali melebihi kadar inflasi. Tuan Yang di-Pertua, peningkatan kadar upah bukan sahaja perlu mengatasi kadar inflasi tetapi juga perlu selari dengan peningkatan produktiviti. Sebagai langkah untuk meningkatkan produktiviti dan pendapatan pekerja di Malaysia, kerajaan akan memperhebatkan pelaksanaan program peningkatan kemahiran, skill upgrading dan latihan semula pekerja di samping menggalakkan perubahan daripada industri berasaskan buruh yang berproduktiviti rendah kepada industri berasaskan teknologi dan pengetahuan sepertimana yang ditekankan dalam keutamaan Rancangan Malaysia Kesepuluh dan Model Baru Ekonomi. Dalam masa yang sama, kerajaan sentiasa memastikan kadar inflasi yang rendah. Yang Berhormat Jasin telah minta penjelasan apakah rasional kerajaan dalam polisi Rancangan Malaysia Kesepuluh untuk mengurangkan peruntukan pembangunan fizikal dan saya telah jawab tadi. #1800. Yang Berhormat Sungai Siput telah membangkitkan bahawa EPU menganggarkan KDNK sebanyak 6% dan sama ada agenda pembangunan ekonomi negara akan menjejaskan alam sekitar. Kerajaan bertanggungjawab untuk memulihara alam sekitar secara mampan dan kerajaan tidak akan mengabaikan perkara ini. Anugerah kekayaan semula jadi negara yang begitu unik dan pelbagai bukan sahaja harus dipelihara tetapi, dipergunakan sebaiknya untuk menyokong aktiviti ekonomi negara. Pelaksanaan pelbagai dasar yang telah digubal antaranya Dasar Alam Sekitar Negara, Dasar Teknologi Hijau Negara, Dasar Penubuhan Iklim akan menjurus kepada penggunaan sumber secara mampan dengan menitikberatkan aspek-aspek alam sekitar. Yang Berhormat Gombak mohon penjelasan mengapa negara beralih daripada sektor pembuatan kepada sektor perkhidmatan. Ini memang tidak berlaku. Kerajaan memberi penumpuan kepada 12 Bidang Ekonomi Utama Negara (NKEA) yang berpotensi untuk menyumbang kepada ekonomi. Ini termasuk semua sektor iaitu sektor pertanian, perlombongan, pembuatan E&E, minyak dan gas hiliran, minyak sawit hiliran dan perkhidmatan. Yang Berhormat Kuala Selangor tadi telah memohon penjelasan tentang aliran keluar pelaburan warga tempatan. Ini memang benar dan kita akan berusaha untuk memastikan bahawa mereka juga melabur dalam negara. Akan tetapi apabila sebuah syarikat Malaysia melabur di luar negara sungguhpun dari jangka masa singkat kita nampak sebagai rugi tetapi, dari jangka masa lama ada kebaikan juga sebab kita dapat dividen, kita dapat teknologi dan lain-lain. Tidak semestinya dipandang sebagai negatif.